ગુજરાતનાં અને ખાસ કરીને જૂનાગઢ સાથે વધુ ઘરોબો ધરાવનાર વડાપ્રધાન નરેન્દ્રભાઈ મોદીની જુનાગઢ પર અમીદ્રષ્ટી અને રાજ્યનાં મુખ્યમંત્રી વિજયભાઈ રૂપાણીને ઐતિહાસીક, ધાર્મીકનગરી જુનાગઢ ઉપરનાં પ્રેમનાં કારણે દર વર્ષે કરોડો રૂપિયાની ગ્રાન્ટ ફાળવવામાં આવે છે પરંતુ ખાટલે મોટી ખોટનાં કારણે જુનાગઢ નગરને પરાણે મહાનગરની વરમાળા પહેરાવી દીધા બાદ આ શહેરનાં વિકાસને બદલે જુનાગઢ એક મોટું ગામડું હોય તેવી અસુવિધાઓથી સભર બની રહ્યું છે.